b'\n_START_ARTICLE_\nTeletubbies\n_START_SECTION_\nTinky Winky (lilla)\n_START_PARAGRAPH_\n(Dave Thompson, Mark Heenehan, Simon Shelton, Hans Henrik B\xc3\xa6rentsen): Hank\xc3\xb8n. Han er den st\xc3\xb8rste af teletubbierne og har en trekantet antenne p\xc3\xa5 hovedet. En s\xc3\xa6rlig ting ved Tinky Winky er at han g\xc3\xa5r rundt med noget der ligner en r\xc3\xb8d dametaske men som i programmet omtales som en magisk taske. Det har givet anledning til beskyldninger om at serien har homoseksuelle undertoner, idet at det udg\xc3\xb8r et stereotypisk billede. Han danser ogs\xc3\xa5 nogle gange ballet if\xc3\xb8rt Laa-Laas sk\xc3\xb8rt.\n_START_SECTION_\nDipsy (gr\xc3\xb8n)\n_START_PARAGRAPH_\n(John Simmit, Timm Mehrens): Hank\xc3\xb8n. Han har en lige antenne p\xc3\xa5 hovedet. Hans yndlingsting er en sort-hvid hat i et m\xc3\xb8nster lidt a la en ko. Dipsy er den mest st\xc3\xa6dige af Teletubbierne og g\xc3\xa5r nogle gange imod Teletubbiernes f\xc3\xa6lles beslutninger. Er drillesyg og altid ude p\xc3\xa5 sjov. Dipsy ansigt er tydeligt m\xc3\xb8rkere end de andre Teletubbier.\n_START_SECTION_\nLaa-Laa (gul)\n_START_PARAGRAPH_\n(Nikky Smedley, Louise Engell): Hunk\xc3\xb8n. Hun har en kr\xc3\xb8llet/snoet antenne p\xc3\xa5 hovedet. G\xc3\xa5r meget op i, at alle har det godt. Hun er den af Teletubbierne der er bedst til at synge, lidt af en "Drama queen" men ogs\xc3\xa5 en mor-type. Hendes yndlingsting er en stor orange hoppebold som er n\xc3\xa6sten lige s\xc3\xa5 stor som hende selv. Desuden render hun tit rundt med et tylsk\xc3\xb8rt, som Tinky Winky ogs\xc3\xa5 l\xc3\xa5ner.\n_START_SECTION_\nPo (r\xc3\xb8d)\n_START_PARAGRAPH_\n(Pui Fan Lee, Marie Schjeldal): Hunk\xc3\xb8n. Hendes antenne er kort med en cirkel p\xc3\xa5 toppen. Po er den mindste af alle Teletubbierne, den der altid skal passes p\xc3\xa5 af de andre Teletubbies og den der oftest kommer til at lave noget forkert. Hendes yndlingsting er hendes l\xc3\xb8behjul. Af alle Teletubbierne er hun den seerne oftest f\xc3\xb8lger.\n_START_SECTION_\nNoo-Noo\n_START_PARAGRAPH_\nNoo-Noo ligner en bl\xc3\xa5 st\xc3\xb8vsuger og g\xc3\xb8r rent og laver mad.'